അഖിലേന്ത്യാ മെഡിക്കല്, ഡെന്റല് ഡിഗ്രി,പി.ജി പ്രവേശനം: ഒ.ബി.സി സംവരണം 27 :മുന്നാക്കം 10 ഈ വര്ഷം മുതല് ബാധകം കാരണമായത് മദ്രാസ് ഹൈക്കോടതി ഉത്തരവും ന്യൂഡല്ഹി: അഖിലേന്ത്യാ മെഡിക്കല്, ഡെന്റല് കോഴ്സുകളിലെ പ്രവേശനത്തിന് ഈ വര്ഷം മുതല് ഒ.ബി.സിക്കാര്ക്ക് 27ശതമാനവും, സാമ്ബത്തികമായി പിന്നാക്കം നില്ക്കുന്ന മുന്നാക്കക്കാര്ക്ക് 10 ശതമാനവും സംവരണം ഏര്പ്പെടുത്താന് കേന്ദ്രസര്ക്കാര് തീരുമാനിച്ചു. നിലവില് ഒ.ബി.സി സംവരണമില്ല. എന്നാല് , പത്ത് ശതമാനം മുന്നാക്ക സംവരണമുണ്ട് എം.ബി.ബി.എസ്, എം.ഡി, എം.എസ്, ബി.ഡി.എസ്, എം.ഡി.എസ് കോഴ്സുകളിലാണ് തീരുമാനം നടപ്പാക്കുക. കേന്ദ്ര ഉന്നത വിദ്യാഭ്യാസ സ്ഥാപനങ്ങളില് 27ശതമാനം ഒ.ബി.സി സംവരണം നടപ്പാക്കാന് 2007ല് നിലവില് വന്ന നിയമം അഖിലേന്ത്യാ മെഡിക്കല്, ഡെന്റല് പ്രവേശനത്തിന് ഇപ്പോഴാണ് ബാധകമാക്കുന്നത്. 27ശതമാനം സംവരണം വഴി ഒ.ബി.സി വിദ്യാര്ത്ഥികള്ക്ക് എം.ബി.ബി.എസിന് 1500ഉം ബിരുദാനന്തര മെഡിക്കല് കോഴ്സുകളില് 2500ഉം സീറ്റില് പ്രവേശനം ലഭിക്കുമെന്ന് കേന്ദ്ര സര്ക്കാര് അറിയിച്ചു. മുന്നാക്ക വിഭാഗങ്ങളിലെ 550 വിദ്യാര്ത്ഥികള്ക്ക് എം.ബി.ബി.എസിനും ആയിരം പേര്ക്ക് ബിരുദാനന്തര കോഴ്സുകളിലും പ്രവേശനം ലഭിക്കും. രാജ്യത്തെ ഒ.ബി.സി വിദ്യാര്ത്ഥികള്ക്ക് ഏത് സംസ്ഥാനത്തും പുതിയ സംവരണ പ്രകാരം പ്രവേശനം ലഭിക്കുമെന്ന് കേന്ദ്രസര്ക്കാര് വ്യക്തമാക്കി. കേന്ദ്ര ഒ.ബി.സി പട്ടികയായിരിക്കും സംവരണത്തിന് മാനദണ്ഡമാക്കുക. 2019ലെ ഭരണഘടന ഭേദഗതി പ്രകാരം ഉന്നതവിദ്യാഭ്യാസ സ്ഥാപനങ്ങളില് സാമ്ബത്തികമായി പിന്നാക്കം നില്ക്കുന്നവര്ക്ക് പത്തുശതമാനം സംവരണം ഏര്പ്പെടുത്താനുള്ള തീരുമാനമാണ് മെഡിക്കല്, ഡെന്റല് കോഴ്സുകള്ക്കും ബാധകമാക്കുന്നത്.. ജൂലായ് 26ന് പ്രധാനമന്ത്രി വിളിച്ച യോഗത്തിലാണ് അഖിലേന്ത്യാ മെഡിക്കല് പ്രവേശനത്തിനും ഒ.ബി.സി, സാമ്ബത്തിക സംവരണം ഏര്പ്പെടുത്തണമെന്ന ദീര്ഘകാല ആവശ്യം അംഗീകരിക്കാന് തീരുമാനമായത്. 2014മുതല് എം.ബി.ബി.എസില് 56ശതമാനവും, ബിരുദാനന്തര കോഴ്സുകളില് 80ശതമാനവും സീറ്റുകള് വര്ദ്ധിപ്പിച്ചു. ആറുവര്ഷത്തിനിടെ 179 പുതിയ മെഡിക്കല് കോളേജുകള് സ്ഥാപിച്ചു സര്ക്കാര് മെഡി. കോളേജുകള്:289, സ്വകാര്യ മേഖലയില് 269. പിന്നാക്കക്കാര്ക്കും സാമ്ബത്തികമായി പിന്നാക്കം നില്ക്കുന്ന മുന്നാക്കക്കാര്ക്കും പ്രയോജനപ്പെടുന്ന ചരിത്രതീരുമാനമാണിതെന്ന് കേന്ദ്രസര്ക്കാര് അവകാശപ്പെട്ടു.. മദ്രാസ് ഹൈക്കോടതി ഉത്തരവ് : അഖിലേന്ത്യാ മെഡിക്കല്, ഡെന്റല് പ്രവേശനത്തില് കഴിഞ്ഞ വര്ഷം മുതല് പത്ത് ശതമാനം മുന്നാക്ക സംവരണം ഏര്പ്പെടുത്തിയിട്ടും ഒ.ബി.സി സംവരണമില്ലാത്തതിനെ സെന്തില് കുമാര് രാമമൂര്ത്തി എന്ന വിദ്യാര്ത്ഥി മദ്രാസ് ഹൈക്കോടതിയില് ചോദ്യം ചെയ്തു. ഒരു വര്ഷത്തിനകം തീരുമാനമെടുക്കാന് 2020 ജൂലായ് 20ന് ഹൈക്കോടതി കേന്ദ്രത്തിന് നിര്ദ്ദേശം നല്കി.എന്നാല്,സമയ പരിധി തീരാറായിട്ടും നടപടിയുണ്ടാതിരുന്നത് കോര്ട്ടലക്ഷ്യക്കേസായി.ഒരാഴ്ചക്കകം തീരുമാനമെടുക്കാന് കഴിഞ്ഞ 19ന് ഹൈക്കോടതി കേന്ദ്രത്തിന് കര്ശന നിര്ദ്ദേശം നല്കി.ഇക്കാല്ലത്തെ പ്രവേശനത്തിന് മുമ്ബ് സംവരണത്തില് തീരുമാനമെടുക്കാന് ഈ ഉത്തരവും കാരണമായി. കിട്ടുന്ന സീറ്റുകള് ഒ.ബി.സി 1500 എം.ബി.ബി.എസ് 2500 മെഡി.ബിരുദാനന്തരം മുന്നാക്ക വിഭാഗം 550 എം.ബി.ബി.എസ് 1000 മെഡി.ബിരുദാനന്തരം